Alibunar
Alibunar (srp. Алибунар) je grad i centar istoimene općine u Republici Srbiji. Nalazi se u Vojvodini i spada u Južnobanatski okrug. Po podacima iz 2004 općina zauzima površinu od 602 km2 (od čega na poljoprivrednu površinu otpada 51.531 ha, a na šumsku 1.923 ha). Općina Alibunar se sastoji od 10 naselja. Po podacima iz 2002 godine u općini je živjelo 22.954 stanovnika, a prirodni priraštaj je iznosio -8,1 %. Po podacima iz 2004 broj zaposlenih u općini iznosi 3.989 ljudi. U općini se nalazi 11 osnovnih i 1 srednja škola.